
[bookmark: TextBodyBegin]Il-Parlament Ewropew,
–	wara li kkunsidra r-Regolament Delegat tal-Kummissjoni tal-14 ta’ Marzu 2024 li jemenda r-Regolament (UE) 2015/2283 tal-Parlament Ewropew u tal-Kunsill dwar ikel ġdid fir-rigward tad-definizzjoni ta’ “nanomaterjali maħdumin” (C(2024)01612),
–	wara li kkunsidra l-Artikolu 290 tat-Trattat dwar il-Funzjonament tal-Unjoni Ewropea (TFUE),
–	wara li kkunsidra r-Regolament (UE) 2015/2283 tal-Parlament Ewropew u tal-Kunsill tal-25 ta’ Novembru 2015 dwar ikel ġdid, li jemenda r-Regolament (UE) Nru 1169/2011 tal-Parlament Ewropew u tal-Kunsill u li jħassar ir-Regolament (KE) Nru 258/97 tal-Parlament Ewropew u tal-Kunsill u r-Regolament tal-Kummissjoni (KE) Nru 1852/2001[footnoteRef:1], u b’mod partikolari l-Artikolu 31 u l-Artikolu 32(6) tiegħu, [1:  	ĠU L 327, 11.12.2015, p. 1. ] 

–	wara li kkunsidra r-Regolament (UE) Nru 1169/2011 tal-Parlament Ewropew u tal-Kunsill tal-25 ta’ Ottubru 2011 dwar l-għoti ta’ informazzjoni dwar l-ikel lill-konsumaturi, li jemenda r-Regolamenti (KE) Nru 1924/2006 u (KE) Nru 1925/2006 tal-Parlament Ewropew u tal-Kunsill, u li jħassar id-Direttiva tal-Kummissjoni 87/250/KEE, id-Direttiva tal-Kunsill 90/496/KEE, id-Direttiva tal-Kummissjoni 1999/10/KE, id-Direttiva 2000/13/KE tal-Parlament Ewropew u tal-Kunsill, id-Direttivi tal-Kummissjoni 2002/67/KE u 2008/5/KE u r-Regolament tal-Kummissjoni (KE) Nru 608/2004[footnoteRef:2], u b’mod partikolari l-Artikolu 18(3) tiegħu, [2:  	ĠU L 304, 22.11.2011, p. 18.] 

–	wara li kkunsidra r-Regolament (KE) Nru 1333/2008 tal-Parlament Ewropew u tal-Kunsill tas-16 ta’ Diċembru 2008 dwar l-addittivi tal-ikel[footnoteRef:3], [3:  	ĠU L 354, 31.12.2008, p. 16.] 

–	wara li kkunsidra l-listi tal-Unjoni stabbiliti bir-Regolament tal-Kummissjoni (UE) Nru 1129/2011 tal-11 ta’ Novembru 2011 li jemenda l-Anness II għar-Regolament (KE) Nru 1333/2008 tal-Parlament Ewropew u tal-Kunsill billi jistabbilixxi lista tal-Unjoni ta’ addittivi tal-ikel[footnoteRef:4] u r-Regolament tal-Kummissjoni (UE) Nru 1130/2011 tal-11 ta’ Novembru 2011 li jemenda l-Anness III tar-Regolament (KE) Nru 1333/2008 tal-Parlament Ewropew u tal-Kunsill dwar l-addittivi tal-ikel billi jistabbilixxi lista tal-Unjoni tal-addittivi tal-ikel approvati għall-użu fl-addittivi tal-ikel, l-enżimi tal-ikel, l-aromatizzanti u n-nutrijenti tal-ikel[footnoteRef:5], [4:  	ĠU L 295, 12.11.2011, p. 1.]  [5:  	ĠU L 295, 12.11.2011, p. 178.] 

–	wara li kkunsidra r-Regolament tal-Kummissjoni (UE) Nru 257/2010 tal-25 ta’ Marzu 2010 li jistabbilixxi programm għar-rivalutazzjoni tal-addittivi tal-ikel approvati skont ir-Regolament (KE) Nru 1333/2008 tal-Parlament Ewropew u tal-Kunsill dwar l-addittivi tal-ikel[footnoteRef:6], [6:  	ĠU L 80, 26.3.2010, p. 19.] 

–	wara li kkunsidra l-Artikolu 111(3) tar-Regoli ta’ Proċedura tiegħu,
–	wara li kkunsidra l-mozzjoni għal riżoluzzjoni tal-Kumitat għall-Ambjent, is-Saħħa Pubblika u s-Sikurezza tal-Ikel,
A.	billi l-Artikolu 18(3) tar-Regolament (UE) Nru 1169/2011 jipprovdi li kull ingredjent preżenti fil-forma ta’ nanomaterjali maħdumin għandu jkun indikat ċar fil-lista tal-ingredjenti tal-ikel biex tkun żgurata l-informazzjoni lill-konsumaturi; billi, għalhekk, ir-Regolament (UE) Nru 1169/2011 jiddefinixxi “nanomaterjali maħdumin” kif stabbilit mill-Artikolu 3(2), punt (f), tar-Regolament (UE) 2015/2283;
B.	billi l-Artikolu 31 tar-Regolament (UE) 2015/2283 jagħti s-setgħa lill-Kummissjoni li taġġusta u tadatta, permezz ta’ atti delegati, id-definizzjoni msemmija fih ta’ “nanomaterjali maħdumin” għall-progress tekniku jew xjentifiku jew għal definizzjonijiet miftiehma f’livell internazzjonali, bil-ħsieb li jintlaħqu l-objettivi ta’ dak ir-Regolament;
C.	billi, permezz tar-Regolamenti (UE) Nru 1129/2011 u (UE) Nru 1130/2011, ġew stabbiliti listi komprensivi tal-Unjoni li jelenkaw l-addittivi tal-ikel li kienu permessi għall-użu qabel ma daħal fis-seħħ ir-Regolament (KE) Nru 1333/2008, wara rieżami tal-konformità tagħhom mad-dispożizzjonijiet ta’ dan tal-aħħar;
Il-konsegwenzi tad-definizzjonijiet
D.	billi d-definizzjoni tar-regolament delegat tal-Kummissjoni ta’ “nanomaterjal maħdum” se tiddetermina jekk ikel għandux jiġi ttikkettat bħala “[nano]” fil-lista tal-ingredjenti, kif imsemmi fl-Artikolu 18(3) tar-Regolament (UE) Nru 1169/2011;
E.	billi r-regolament delegat tal-Kummissjoni għandu l-għan li jindirizza kwistjonijiet ta’ interpretazzjoni li joħorġu mid-definizzjoni attwali billi jintroduċi elementi oġġettivi biex jiddeterminaw jekk nanomaterjal huwiex “maħdum” jew le, bħal permezz tas-sostituzzjoni ta’ “[materjal] prodott intenzjonalment” ma’ “manifatturat”;
F.	billi r-regolament delegat tal-Kummissjoni jipprekludi partiċelli li mhumiex fi stat solidu, bħal miċelli, liposomi, jew qtar nanoskala f’emulsjoni, u ingredjenti li fihom inqas minn 50 % ta’ partiċelli ta’ daqs inqas minn 100 nm milli jitqiesu bħala nanomaterjali fl-ikel;
G.	billi l-valur ta’ limitu predefinit propost ta’ 50 % jew aktar partiċelli fuq skala nano huwa arbitrarju u inqas protettiv mill-interpretazzjoni li ngħatat minn xi Stati Membri, pereżempju minn Franza, tad-definizzjoni fir-Regolament (UE) 2015/2283; billi dak ir-Regolament ma jikkunsidrax valur ta’ limitu ta’ distribuzzjoni tad-daqs għal partiċelli taħt il-100 nm;
H.	billi d-definizzjoni proposta potenzjalment teskludi ħafna nanosustanzi mill-kamp ta’ applikazzjoni tar-Regolament (UE) Nru 1169/2011, li għalhekk ma jkunux soġġetti għall-obbligu tat-tikkettar “[nano]”; billi l-Kummissjoni tindika fil-punt 3 tal-memorandum ta’ spjegazzjoni tagħha li “n-numru ta’ materjali użati fl-ikel li jista’ jkun fihom ċerta frazzjoni ta’ nanopartiċelli huwa limitat u l-biċċa l-kbira ta’ dawn, jekk mhux kollha, huma materjali mhumiex ġodda” u li “l-potenzjal l-impatti tal-att delegat għalhekk se jikkonċernaw biss numru limitat ħafna ta’ materjali”;
I. 	billi, attwalment, huma preċiżament l-addittivi tal-ikel li jistgħu jkunu preżenti bħala nanomaterjali fl-ikel; billi l-Aġenzija Nazzjonali Franċiża għas-Saħħa u s-Sigurtà (ANSES) kienet elenkat 37 nanosustanza użati f’aktar minn 900 prodott tal-ikel[footnoteRef:7]; billi t-testijiet imwettqa minn organizzazzjonijiet tal-konsumatur u organizzazzjonijiet mhux governattivi (Agir pour l’Environnement[footnoteRef:8], Que Choisir[footnoteRef:9], 60 Millions de consommateurs[footnoteRef:10], AVICENN[footnoteRef:11] fi Franza, Foodwatch[footnoteRef:12] u Bund[footnoteRef:13] fil-Ġermanja, Testachats[footnoteRef:14] fil-Belġju u Altroconsumo[footnoteRef:15] fl-Italja u OCU fi Spanja[footnoteRef:16]) ripetutament urew il-preżenza ta’ addittivi tal-ikel b’perċentwal sinifikanti ta’ nanopartiċelli, pereżempju, l-ossidu tal-ħadid tal-kulur tal-ikel (E172) użat fi prodotti tal-ħalib, prodotti moħmija, u xi ċereali tal-kolazzjon, jista’ jkun fih nanopartiċelli taħt il-limitu ta’ 50 %; billi dan juri li n-nuqqas ta’ tikkettjar adegwat ta’ ċerti ingredjenti tal-ikel bħala “[nano]” huwa primarjament dovut għan-nuqqas ta’ infurzar tal-leġiżlazzjoni attwali, u wisq inqas għal problemi ta’ interpretazzjoni; [7:  	https://www.anses.fr/fr/nanomateriaux-alimentation-premiere-application-methodologie. ]  [8:  	https://www.agirpourlenvironnement.org/communiques-presse/enquete-exclusive-des-analyses-revelent-la-presence-de-nanoparticules-dans-3980/.]  [9:  	https://www.quechoisir.org/enquete-nanoparticules-taille-mini-doutes-maxi-n50748/. ]  [10:  	https://bibliotheque.60millions-mag.com/detail/publication/detail-top-right/561?issue_id=113421&switch_toc=archive.]  [11:  	https://veillenanos.fr/wp-content/uploads/2023/01/Rapport-test-EN-20230113.pdf.]  [12:  	https://www.foodwatch.org/de/potenziell-krebserregender-farbstoff-in-backzutaten-von-dr-oetker.]  [13:  	https://www.bund.net/fileadmin/user_upload_bund/publikationen/chemie/‌nanotechnologie_in_lebensmitteln_hintergrund.pdf.]  [14:  	https://www.test-achats.be/sante/sante-au-quotidien/produits-testes/news/nanoparticules-affichage. ]  [15:  	https://www.altroconsumo.it/alimentazione/sicurezza-alimentare/news/nanoparticelle.]  [16:  	https://www.ocu.org/toda-la-informacion?type=magazine-articles&magazine=ocu%20compra%20maestra&year=2019.] 

J.	billi studju kkummissjonat fl-2020 mill-Aġenzija Ewropea għas-Sustanzi Kimiċi wera li ċ-ċittadini jitolbu tikkettar aħjar tal-prodotti ta’ kuljum li fihom in-nanomaterjali[footnoteRef:17]; [17:  	https://echa.europa.eu/mt/-/what-do-eu-citizens-think-about-nanomaterials-. ] 

Kontradizzjonijiet ma’ rakkomandazzjonijiet u avvanzi xjentifiċi ġodda
K. 	billi fir-riżoluzzjoni tiegħu tat-12 ta’ Marzu 2014 dwar ir-Regolament Delegat tal-Kummissjoni tat-12 ta’ Diċembru 2013 li jemenda r-Regolament (UE) Nru 1169/2011 tal-Parlament Ewropew u tal-Kunsill dwar l-għoti ta’ informazzjoni dwar l-ikel lill-konsumaturi fir-rigward tad-definizzjoni ta’ “nanomaterjali maħdumin”[footnoteRef:18], il-Parlament Ewropew oġġezzjona għal definizzjoni simili ħafna, bl-istess limitu ta’ 50 %, li eskludiet l-addittivi tal-ikel kollha, billi qies li d-definizzjoni kienet “kuntrarja għall-għan bażiku tad-direttiva li jsegwi livell għoli ta’ protezzjoni ta’ saħħet il-konsumaturi u l-interessi tagħhom billi jipprovdi bażi għall-konsumaturi finali biex ikunu jistgħu jagħmlu għażliet infurmati”; billi l-Parlament Ewropew stieden lill-Kummissjoni tressaq att delegat ġdid li jqis il-pożizzjoni tagħha; [18:  	ĠU C 378, 9.11.2017, p. 92.] 

L. 	billi fir-riżoluzzjoni tiegħu tat-8 ta’ Ottubru 2020 dwar l-abbozz ta’ regolament tal-Kummissjoni li jemenda l-Anness tar-Regolament (UE) Nru 231/2012 li jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill, fir-rigward tal-ispeċifikazzjonijiet għad-diossidu tat-titanju (E 171)[footnoteRef:19], il-Parlament Ewropew oġġezzjona għal abbozz ta’ regolament tal-Kummissjoni li awtorizza lottijiet ta’ diossidu tat-titanju ta’ grad tal-ikel (E171) li fihom inqas minn 50 % ta’ partiċelli iżgħar minn 100 nm; [19:  	ĠU C 395, 29.3.2021, p. 28.] 

M. 	billi l-Awtorità Ewropea dwar is-Sigurtà fl-Ikel irrakkomandat[footnoteRef:20] li “[fid-]dawl tal-inċertezzi attwali dwar is-sikurezza, limitu aktar baxx tan-numru ta’ nanopartiċelli, pereżempju 10 %, jenħtieġ li jiġu kkunsidrati għal applikazzjonijiet relatati mal-ikel minflok dak propost bħalissa (50 %) fir-Rakkomandazzjoni”; [20:  	https://www.efsa.europa.eu/sites/default/files/assets/corporatenanotechnology121003.pdf.] 

N. 	billi organizzazzjonijiet akkademiċi, awtoritajiet pubbliċi, organizzazzjonijiet mhux governattivi tal-konsumatur u ambjentali u trade unions appoġġjaw, fil-proċess ta’ konsultazzjoni tal-Kummissjoni, definizzjoni li tinkludi l-materjali kollha, kemm jekk ikunu manifatturati, inċidentali jew naturali, u limitu predefinit ta’ 10 % jew aktar ta’ partiċelli fid-distribuzzjoni tad-daqs ibbażata fuq in-numru;
O. 	billi mill-2014, avvanzi ġodda u għarfien xjentifiċi jikkonfermaw li n-nanomaterjali jistgħu jaqsmu l-ostakli fiżjoloġiċi u ħafna drabi huma aktar perikolużi minn sustanzi fi stati mikro jew makro[footnoteRef:21]; [21:  	https://veillenanos.fr/en/dossier/nanos-and-health/nanos-health-risks/.] 

P. 	billi l-ANSES ippubblikat rapport dettaljat f’April 2023[footnoteRef:22] li fih tiddikjara li d-definizzjoni ta’ nanomaterjali stabbilita fir-Rakkomandazzjoni tal-Kummissjoni tal-10 ta’ Ġunju 2022[footnoteRef:23], li serviet bħala l-bażi għar-reviżjoni tad-definizzjoni ta’ “nanomaterjali maħdumin” stabbilita fir-Regolament (UE) 2015/2283, f’regolamenti speċifiċi għas-settur, speċjalment fl-ikel, ikun ta’ detriment għall-prevenzjoni tar-riskji għas-saħħa u għall-ambjent; billi l-ANSES saħqet li l-limitu tan-numru ta’ nanopartiċelli ta’ 50 % inkluż fid-definizzjoni orizzontali “[nano]” “mhuwiex ibbażat fuq argumenti xjentifiċi sodi”, u rrakkomandat li jiġi stabbilit valur aktar baxx għal dak il-limitu; [22:  	Opinjoni tal-Anses (2023): Definizzjoni ta’ nanomaterjali: analiżi, sfidi u kontroversji, https://www.anses.fr/en/system/files/AP2018SA0168RaEN.pdf.]  [23:  	Rakkomandazzjoni tal-Kummissjoni tal-10 ta’ Ġunju 2022 dwar id-definizzjoni ta’ nanomaterjal (ĠU C 229, 14.6.2022, p. 1).] 

Q. 	billi l-iskoperta ta’ nano ingredjenti tal-ikel ibbażati fuq limitu ta’ numru ta’ nanopartiċelli ta’ 10 % huwa fattibbli, peress li dak huwa l-valur ta’ limitu applikat bħalissa mid-Direttorat Ġenerali Franċiż għall-Affarijiet tal-Konsumatur, il-Kompetizzjoni u l-Kontroll tal-Frodi fl-attivitajiet tal-kontroll tiegħu[footnoteRef:24]; [24:  	Anses (2020) : Nanomatériaux dans les produits destinés à l’alimentation. Rapport d’expertise collective, https://www.anses.fr/fr/system/files/ERCA2016SA0226Ra.pdf (p. 86).] 

Il-Prinċipju ta’ prekawzjoni
R.	billi l-Artikolu 191(2) tat-TFUE jistabbilixxi l-prinċipju ta’ prekawzjoni bħala wieħed mill-prinċipji fundamentali tal-Unjoni;
S. 	billi l-Artikolu 168(1) tat-TFUE jiddisponi li "livell għoli ta’ ħarsien tas-saħħa fiżika u mentali għandu jkun assigurat fid-definizzjoni u l-implimentazzjoni tal-istrateġiji u l-attivitajiet kollha tal-Unjoni";
1.	Joġġezzjona għar-Regolament Delegat tal-Kummissjoni;
2.	Jagħti istruzzjonijiet lill-President tiegħu biex tgħaddi din ir-riżoluzzjoni lill-Kummissjoni u tinnotifikaha li r-Regolament Delegat ma jistax jidħol fis-seħħ; 
3. 	Iqis li r-Regolament Delegat tal-Kummissjoni mhuwiex kompatibbli mal-għan u l-kontenut tar-Regolament (UE) 2015/2283 u li jeċċedi s-setgħat delegati konferiti lill-Kummissjoni skont l-Artikolu 31 ta’ dan ir-Regolament;
4. 	Jiddispjaċih għall-fatt li l-limitu propost ta’ 50 % ma jqisx il-progress tekniku u xjentifiku;
5. 	Jistieden lill-Kummissjoni tapplika l-prinċipju ta’ prekawzjoni, tiżgura s-sikurezza u l-informazzjoni tal-konsumaturi u tqis l-approċċ “Saħħa Waħda”;
6.	Jagħti istruzzjonijiet lill-President tiegħu biex tgħaddi din ir-riżoluzzjoni lill-Kunsill kif ukoll lill-gvernijiet u lill-parlamenti tal-Istati Membri.

